Diari Oficial de la Generalitat Valenciana


Sumari del DOGV 5322, del 10-08-2006 (2006/8885)

Notificació a Wolfgang Jurgen Sperfeld de la sentència dictada en el juí verbal (desnonament per falta de pagament) número 724/2005.
------------------------------------------------------------------------------------------------------------------------------------

### Dades del document

Número de DOGV
:   5322

Data del DOGV
:   10-08-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/8885


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació a Wolfgang Jurgen Sperfeld de la sentència dictada en el juí verbal (desnonament per falta de pagament) número 724/2005. [2006/F8885]  
Procediment: juí verbal (desnonament per falta de pagament) 724/2005.  
Juí: juí verbal (desnonament per falta de pagament) 724/2005.  
Part demandant: María José Ivars Ivars.  
Part demandada: Wolfgang Jurgen Sperfeld.  
En el juí de la referència, s'ha dictat la resolució que té el text literal següent:  
Sentència número 91/2006  
Dénia, 9 de juny de 2006  
Francisca Cotilles Moreno, magistrada jutgessa del Jutjat de Primera Instància número 4 de Dénia i el seu partit, ha vist les actuacions de juí declaratiu verbal seguides davant d'este jutjat sota el número 724/2005, a instància de María José Ivars Ivars, representada pel procurador dels tribunals Enrique Gregori Ferrando, i assistit del lletrat Manuel Perales Candela, contra Wolfgang Jurgen Sperfeld, en situació processal de rebel·lia, les actuacions del qual versen sobre desnonament per falta de pagament, procedix dictar la present resolució.  
Antecedents de fet  
Primer. Que amb data 27 d'octubre del 2005 el procurador senyor Gregori Ferrando, en la representació que exercix, va presentar una demanda davant de l'oficina de repartiment del jutjat degà d'esta ciutat, que per torn va correspondre a este jutjat, contra l'indicat demandat, basant-se en els fets i fonaments de dret exposats en el referit escrit, i acabava demanant que es dictara sentència per la qual, estimant la demanda, es declarara resolt el contracte d'arrendament subscrit entre qui va ser espòs de l'actora, Eugenio García Ivars, i el demandat respecte de la vivenda de l'avinguda de Castelló de la Plana, número 2, de Benissa, i ordenara el desallotjament i restitució de la possessió d'esta a càrrec del demandat, en el termini legal, amb advertència de ser llançat a càrrec seu i amb expressa imposició de les costes processals.  
Segon. Admesa a tràmit la demanda, es va traslladar esta i els documents presentats a la part demandada, i es va citar les parts per a la celebració de la vista, que va tindre lloc en la sala d'audiències d'este jutjat en data d'1 de juny de 2006.  
Tercer. Durant la vista, la part actora es va afirmar i va ratificar en l'escrit de demanda presentat, i la part demandada, que no va comparéixer a pesar d'haver sigut citada en legal forma, va ser declarada en situació de rebel·lia, raó per la qual la part actora va sol·licitar que es dictara sentència sense més tràmits. Després d'això van quedar les actuacions en la taula de sa senyoria, a fi de dictar la procedent resolució.  
Quart. En la tramitació del present juí s'han observat les prescripcions legals.  
Fonaments de dret  
Primer. La representació de la part actora formula demanda de juí declaratiu verbal, exercitant l'acció de desnonament per falta de pagament de les rendes corresponents a l'arrendament de la vivenda sítia en el carrer de Castelló de la Plana, número 2, de Benissa (Alacant) .vivenda de què l'actora és propietària., i això en virtut del contracte subscrit entre el senyor García Ivars .espòs de l'actora., com a arrendador, i el senyor Jurgen Sperfeld, com a arrendatari, en data d'1 de desembre de 1995, en haver deixat el demandat d'abonar la renda pactada per un import de 500 euros mensuals, amb la deguda actualització anual, des de març de 2005.  
Segon. Amb data 1 de desembre de 1995, les parts van atorgar contracte d'arrendament de la vivenda anteriorment descrita, en què s'estipula que el preu de l'arrendament seria de 50.000 pessetes mensuals, actualitzables anualment conforme a l'Índex de Preus al Consum o organisme equivalent.  
Es té per acreditada l'existència del deute atés que el demandat no ha comparegut a la vista en legal forma a fi d'al·legar en la seua defensa el pagament o les circumstàncies relatives a la procedència de l'enervació, tal com permet l'article 444 de la Llei d'Enjudiciament Civil, raó per la qual s'ha de declarar el desnonament sense més tràmit, tal com preveu l'article 440.3, incís final de la Llei d'Enjudiciament Civil.  
Tercer. Tenint en compte l'anterior, i sobre la base de l'article 27 de la Llei d'Arrendaments Urbans de 24 de novembre de 1994, en el paràgraf 2 del qual s'indica que l'arrendador podrà resoldre de ple dret el contracte per falta de pagament de la renda, queda acreditada la causa de resolució del contracte, havent de prosperar l'acció de desnonament entaulada per l'actora.  
Quart. De conformitat amb el que disposa el paràgraf 1r de l'article 394 de la Llei d'Enjudiciament Civil, procedix condemnar Wolfgang Jurgen Sperfeld al pagament de les costes processals causades, en estimar-se íntegrament la demanda.  
Vistos els preceptes legals citats i la resta de disposicions de general i pertinent aplicació.  
Part dispositiva  
Estime la demanda interposada per Enrique Gregori Ferrando, en nom i representació de María José Ivars Ivars, contra Wolfgang Jurgen Sperfeld, i declare resolt, per falta de pagament de la renda, el contracte d'arrendament de la vivenda sítia a Benissa (Alacant), carrer de Castelló de la Plana, número 2; i condemne Wolfgang Jurgen Sperfeld que desallotge i deixe a lliure disposició de la part actora la vivenda objecte del present pleit, advertint-lo de llançament a càrrec seu si no ho verificara; amb expressa imposició al demandat de les costes processals causades en el present procediment.  
Notifiqueu esta resolució a les parts, i feu-los saber que esta no és ferma, i s'hi pot interposar un recurs d'apel·lació, que serà admés, si és el cas, a ambdós efectes, i que ha de preparar-se davant d'este mateix jutjat en el termini de cinc dies comptats a partir de l'endemà de la notificació i, del qual, prèvia interposició d'este en termini i forma també davant d'este mateix jutjat, coneixerà l'Audiència Provincial d'Alacant, conforme establix la Llei d'Enjudiciament Civil de 8 de gener de 2000, en els seus articles 457 i següents, i amb l'especialitat prevista en l'article 449.1 de la Llei d'Enjudiciament Civil, segons el qual no s'admetrà al demandat el recurs d'apel·lació si, en preparar-lo, no manifesta, acreditant-ho per escrit, tindre satisfetes les rendes vençudes i les que d'acord amb el contracte haja de pagar avançades.  
Lliureu testimoni de la present sentència, que s'unirà a les presents actuacions, i queda l'original en el llibre de sentències d'este jutjat.  
Esta és la meua sentència, que pronuncie, mane i firme.  
Publicació. L'anterior sentència va ser donada, llegida i publicada per la magistrada jutgessa que la va dictar, mentre celebrava audiència pública el mateix dia de la data, de la qual cosa jo, la secretària judicial, done fe, a Dénia, el 9 de juny de 2006.  
A causa del desconeixement de l'actual domicili o residència de la part demandada, per mitjà de la provisió de 6 de juliol de 2006 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència número 91/2006 a Wolfgang Jurgen Sperfeld.  
Dénia, 6 de juliol de 2006.. La secretària judicial: Liliana Anduix Serra.